Fruits Basket

ialah siri manga shōjo ditulis oleh Natsuki Takaya (nama samaran) dan disirikan dalam majalah Jepun dwibulanan, *[[Hana to Yume]]* (Bunga dan Impian), yang diterbitkan oleh Hakusensha. Siri manga ini telah memenangi Anugerah Manga Kodansha 2001 dalam kategori shōjo.

Takaya memulakan sekuel bertajuk *Fruits Basket Another* pada September 2015, dan siri terbitan turunan (*spin-off*) *The Three Musketers Arc* pada April 19. Manga asli pada mulanya diadaptasi ke siri anime 26 episod pada 2001, oleh Studio Deen dan diarahkan oleh Akitaro Daichi. Sebuah adaptasi siri anime kedua, dihasilkan oleh TMS Entertainment dan diarahkan oleh Yoshihide Ibata, ditayangkan secara perdana pada April 2019. Musim pertamanya disiarkan untuk 25 episod dari April sehingga September 2019. Musim kedua disiarkan dari April sehingga September 2020. Musim ketiga dan terakhir ditayangkan bermula April 2021. Siri anime *reboot* ini dihasilkan bersama Funimation, yang mengeluarkan siri ini melalui kerjasama dengan Crunchyroll.

## Plot
*Fruits Basket* memaparkan kisah hidup seorang pelajar menengah atas, Tohru Honda, yang baru menjadi yatim piatu setelah kematian ibunya, Kyoko Honda, yang maut dalam kemalangan lalu lintas, (bapanya, Katsuya Honda, diragut nyawanya akibat pneumonia ketika Tohru masih kecil). Selepas itu, Tohru tinggal bersama datuknya, namun apabila pengubahsuaian perlu dijalankan di rumah datuknya itu, Tohru terpaksa berumahkan khemah di dalam hutan dan mengambil upah sebagai tukang cuci untuk menyara dirinya. Sungguhpun banyak keperitan yang dilaluinya, Tohru tetap optimis di dalam hidupnya.

Suatu hari, Tohru terjumpa sebuah rumah di dalam hutan di mana dia tinggal buat sementara waktu. Rumah itulah tempat tinggal Shigure Sohma and Yuki Sohma, ahli keluarga Sohma yang penuh misteri. Setelah ahli keluarga Sohma mendapati Tohru tinggal dalam khemah, mereka amat terperanjat dan kagum dengan kekuatan semangatnya. Disebabkan keseluruhan kawasan sekitar rumah itu ialah hak milik Sohma, Tohru merayu supaya diizinkan tinggal di dalam khemahnya yang kecil ( yang digelar "istana") dalam lingkungan kawasan hartanah Sohma. Orang-orang Sohma itu bersimpati dengannya, tambahan pula mereka terdesak untuk membersihkan rumah mereka yang kotor sejak sekian lama itu, jadi mereka menawarkan sebuah bilik kosong dengan syarat Tohru harus memasak dan membuat kerja di rumah mereka. Apabila khemah serta gambar ibunya dan seragam sekolahnya di dalam khemah tersebut terjerlus dalam satu runtuhan tanah pada malam itu, Tohru terpaksa menerima tawaran tersebut.

Tidak lama kemudian, rahsia keluarga terbongkar (secara tidak sengaja) yang juga merupakan sebab mengapa Yuki suka berahsia: 13 orang ahli keluarga itu disumpah oleh 12 roh haiwan di dalam Zodiak Cina termasuk roh kucing yang tersisih daripada zodiak itu menurut legenda. Mereka bertukar menjadi haiwan jika dipeluk oleh orang yang lain jantina, atau ketika mengalami tekanan. Setelah berjanji untuk menyimpan rahsia mereka, ahli keluarga Sohma bersetuju untuk tidak memadamkan ingatan Tohru, tidak seperti yang biasa dilakukan kepada orang yang luar dari keluarga Sohma, ingatan mereka dipadam melalui hipnosis.

Kisah ini menceritakan kehidupan Tohru dan keluarga Sohma, bagaimana mereka hidup antara satu sama lain dan latar dan masalah  masyarakat yang sukar diselesaikan, juga Akito Sohma, ketua keluarga Sohma yang digeruni.

## Maksud tajuk
Frasa *fruits basket* secara jelasnya bermaksud "sebakul buah-buahan". Di Jepun, negara yang kekurangan tanah subur dan mengalami harga makanan segar yang tinggi, sebakul buah-buahan segar menjadi benda yang amat mahal dan dihargai. Dalam bahasa Jepun frasa ini ditulis sebagai フルーツバスケット, *fu-ru-u-tsu ba-su-ke-t-to*.

Siri ini dijudulkan bersempena permainan kanak-kanak, Fruits Basket, yang mana semua pemain duduk dalam satu bulatan, dan ketua permainan memberi nama kepada pemain lain dengan nama buah-buahan; apabila nama buah seorang pemain dipanggil, pemain tersebut bangun dan bertukar tempat dengan pemain lain yang sama nama buahnya. 

Sewaktu Tohru bermain permainan ini di tadika buat pertama kali, dia diberi gelaran "onigiri (bebola nasi). Tohru secara lurusnya menerima gelaran itu kerana dia selalu fikir bahawa onigiri itu sangat sedap. Namun, kesemua nama pemain dipanggil kecuali Tohru, maka dialah yang masih duduk pada akhir permainan dan tidak lama kemudian, Tohru sedar bahawa onigiri bukan sejenis buah-buahan dan sudah tentu tidak akan dipanggil. Rakan sekelasnya ketika itu sengaja menyisihkan Tohru dengan membuat helah sedemikian bagi mempermainkan Tohru. Dia sedar bahawa onigiri tidak akan tergolong dalam *Fruits Basket*. 

Apabila bertemu dengan ahli keluarga Sohma, Tohru mula berasa seakan dia mempunyai tempat dalam keluarga itu. Terdapat satu babak di mana onigiri dipanggil dan Tohru bangun menyertai permainan. Bermaksud, Tohru berasa dia bukanlah onigiri yang disisihkan, tetapi dia seseorang yang ada tempatnya di tempat yang paling sesuai untuknya, maka kisah ini dinamakan *Fruits Basket*.

## Media
### Manga
136 bab *Fruits Basket* pada asalnya diterbitkan secara bersiri di Jepun oleh Hakusensha di Hana to Yume dari Julai 1998 hingga November 2006. Bab-bab ini telah dikumpulkan kepada  23 jilid tankōbon, dikeluarkan dari 19 Januari 1999 sehingga 19 Mac 2007. Pada 4 September 2015, dua jilid pertama  telah dikeluarkan di Jepun di bawah cetakan *Comics Special*. Jilid ke-12 dan terakhir telah diterbitkan pada 20 Julai 2016.

Siri ini telah dilesenkan dalam bahasa Inggeris di Amerika Utara dan United Kingdom oleh Tokyopop dan di Singapura oleh Chuang Yi. Edisi Singapura dilesenkan untuk diimport ke Australia dan New Zealand oleh Madman Entertainment. Kesemua 23 jilid berbahasa Inggeris telah dikeluarkan di Amerika Utara dan Singapura. Sebagai tambahan, Tokyopop mengeluarkan sebuah set kotak yang mengandungi empat jilid pertama pada Oktober 2007, dan telah mula mengeluarkan semua jilid yang lebih awal di "Edisi Ultimate" menggabungkan dua jilid berturutan dan satu jilid kulit keras tunggal yang lebih besar dengan seni muka depan yang baharu. Walau bagaimanapun, pengeluaran Edisi Ultimate yang pertama bertemu dengan ulasan bercampur-baur, kerana mereka betul-betul menghasilkan dua jilid pertama tersebut tanpa membetulkan nombor halaman yang diubah atau kesalahan sebelumnya. Setakat Jun 2008, enam Edisi Ultimate telah dikeluarkan, merangkumi dua belas jilid pertama siri tersebut. Setelah Tokyopop berhenti beroperasi, siri ini dilesenkan semula oleh Yen Press, dengan rancangan untuk melancarkannya sebagai dua belas edisi omnibus yang sesuai dengan edisi pengumpul Hakusensha. Bermula Jun 2016, *Fruits Basket: Collector's Edition* telah dikeluarkan dalam bahasa Inggeris oleh Yen Press.

#### Terbitan turunan
Pada 4 September 2015,sebuah siri baharu, , mula diterbitkan secara bersiri di *HanaLaLaOnline*. Pada Ogos 2017, ia telah dipindahkan ke *Manga Park*. Pada asalnya, ia telah diumumkan bahawa *Fruits Basket Another* akan ditamatkan pada 3 Disember 2018, walau bagaimanapun, pada Mac 2020, ia telah diumumkan bahawa siri ini akan kembali dengan "bab 13" (dipecahkan kepada tiga bahagian) pada 20 April 2020 (asalnya dijadualkan pada 6 April). Bahagian kedua "bab 13" telah diterbitkan pada 4 Mei 2020 dan bahagian ketiga "bab 13" telah diterbitkan pada September 2020, dan Takaya mengumumkan bahawa ini "secara tentatifnya" akan menjadi  bab terakhir dalam manga ini. Jilid terkumpul pertama telah diterbitkan pada 19 Ogos 2016. Setakat 20 Mac 2019, tiga jilid telah diterbitkan. Pada November 2017, Yen Press mengumumkan pengambilalihan manga tersebut.

Sebuah siri 3-bab, bertajuk  telah diterbitkan ke Hana to Yume pada 20 April, 5 Jun dan 5 Julai 2019. Sebuah "musim ke-2" bermula pada 20 April 2020. Bab kedua telah diterbitkan pada 20 Jun. Bab ketiga dan terakhir telah diterbitkan pada 5 Ogos 2020.

Yen Press mengumumkan penerbitan digital untuk siri tersebut. Bab-bab tersebut telah diterbitkan pada 23 April, 6 Jun and 9 Julai 2019. Bab pertama untuk *Fruits Basket: The Three Musketeers Arc 2* telah diterbitkan pada 28 April. Bab kedua telah diterbitkan pada 22 Jun 2020. Bab ketiga telah diterbitkan pada 5 Ogos 2020.

### Anime

#### Siri pertama (2001)
Diarahkan oleh Akitaro Daichi, siri anime *Fruits Basket* 26 episod ini dianimasikan oleh Studio Deen dan dihasilkan oleh NAS dan TV Tokyo. Ia ditayangkan secara perdana di TV Tokyo pada 5 Julai 2001, dengan episod terakhir disiarkan pada 27 Disember 2001. Beberapa bahagian plot menyimpang dari manga dan digambarkan secara berbeza, seperti tingkah laku Momiji dan Shigure. Daichi dan Takaya mengalami perselisihan sepanjang produksi, termasuk pemilihan pelakon suara, perincian warna, dan gaya penceritaan Daichi, yang menyebabkan Takaya tidak menyukai siri ini. Lagu tema pembukaan dan penutup telah dinyanyikan oleh Ritsuko Okazaki. Lagu tema pembukaan adalah  (dinyanyikan oleh Meredith McCoy di versi dub Inggeris). Lagu tema penutup pertama adalah  (dinyanyikan oleh Laura Bailey di versi dub Inggeris). Lagu tema penutup kedua adalah "Serenade" (dinyanyikan oleh Daphne Gere di dub Inggeris).

#### Siri kedua (2019)
Sebuah adaptasi anime baru telah diumumkan pada November 2018. Adaptasi tersebut bermula pada April 2019, dan akan mengadaptasi keseluruhan manga. Ia menampilkan pelakon suara dan kakitangan baru, atas permintaan Takaya, dengan TMS Entertainment mengendalikan pengeluarannya. Yoshihide Ibata mengarahkan siri ini, dengan Taku Kishimoto mengendalikan komposisi lagu dan Masaru Shindou mengendalikan reka bentuk watak. Musim pertama telah berjalan untuk 25 episod dari 6 April hingga 21 September 2019 di TV Tokyo, TV Osaka, dan TV Aichi. Lagu tema pembukaan pertama untuk episod 1-13 adalah "Again" oleh Beverly. Lagu tema pembukaan kedua untuk episod 14-25 adalah "Chime" oleh Ai Otsuka. Lagu tema penutup pertama untuk episod 1-13 adalah "Lucky Ending" oleh Vickeblanka. Lagu tema penutup kedua untuk episod 14-25 adalah "One Step Closer" oleh INTERSECTION.

Musim kedua disiarkan dari 7 April hingga 22 September 2020. Lagu pembukaan ketiga untuk episod 26-38 adalah "Prism" oleh AmPm dan Miyuna. Lagu tema pembukaan keempat untuk episod 39 ke atas adalah "Home" oleh Toki Asako. Lagu tema penutup ketiga untuk episod 26-38 adalah "ad meliora (acoustic mix)" oleh THE CHARM PARK. Lagu tema penutup keempat untuk episod 39 ke atas adalah "Eden" oleh Monkey Majik.

Musim ketiga dan terakhir, bertajuk *Fruits Basket: The Final*, mula ditayangkan pada 6 April 2021.  Lagu tema pembukaan kelima adalah "Pleasure" oleh WARPs UP, dan lagu tema penutup kelima adalah "Haru Urara" oleh GENIC.

Reboot ini merupakan sebuah produksi bersama dengan Funimation, yang mengeluarkan siri ini melalui perkongsian Crunchyroll-Funimation. Mighty Media telah melesenkan siri ini di Asia Tenggara dan Asia Selatan, dan menstrimkannya di Netflix dan Animax Asia. Funimation turut melesenkan siri ini untuk pengedaran video rumah. Dub Inggeris menampilkan ramai pelakon suara Inggeris yang juga meminjamkan suara mereka di siri *Fruits Basket* yang pertama. Crunchyroll telah menstrimkan versi sarikata Inggeris, manakala Funimation menstrimkan versi alih suara Inggeris. Episod 9 dan 10 telah ditangguhkan sementara secara antarabangsa kerana liputan kejohanan tenis Terbuka Perancis di Jepun. Dub Inggeris anime ini oleh Funimation mula ditayangkan di Australia di ABC Me pada 19 Jun 2020.

## Rujukan

## Pautan luar
; Laman rasmi
*  TV Tokyo's Fruits Basket Site (anime)
*  FUNimation's Fruits Basket Site (anime)
*  Southern Island's Fruits Basket Site (pengilang/*merchandise*)
*  TokyoPop's Fruits Basket Site (manga)

; Laman bukan rasmi
*  Otaku Corner (manga)
*  Suba Furuba (tapak peminat anime/manga)
*  Fruits Basket Temple (tapak peminat anime/manga)
*  Time.com's Interview with Natsuki Takaya  (manga)
*  Harusaki Fruits Basket  (tapak peminat anime/manga)